[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 12.1.2009

COM(2008) 913 τελικό

2007/0097 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης EK σχετικά με την

κοινή θέση που υιοθέτησε το Συμβούλιο όσον αφορά την έκδοση κανονισμού του Ευρωπαϊκού Κοινοβουλίου και του Συμβουλίου για τη θέσπιση κοινών κανόνων πρόσβασης στην αγορά μεταφορών με πούλμαν και λεωφορεία (αναδιατύπωση)

2007/0097 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης EK σχετικά με την

κοινή θέση που υιοθέτησε το Συμβούλιο όσον αφορά την έκδοση κανονισμού του Ευρωπαϊκού Κοινοβουλίου και του Συμβουλίου για τη θέσπιση κοινών κανόνων πρόσβασης στην αγορά μεταφορών με πούλμαν και λεωφορεία (αναδιατύπωση)

1. ΙΣΤΟΡΙΚΟ ΤΟΥ ΦΑΚΕΛΟΥ

Ημερομηνία διαβίβασης της πρότασης στο ΕΚ και στο Συμβούλιο (έγγραφο COM(2007) 264 τελικό – 2007/0097 (COD): | 23 Μαΐου 2007. |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 26 Σεπτεμβρίου 2007. |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 5 Ιουνίου 2008. |

Ημερομηνία διαβίβασης της τροποποιημένης πρότασης: | 13 Ιουνίου 2008. |

Ημερομηνία υιοθέτησης της κοινής θέσης: | 9.1.2009 |

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Αντικείμενο της πρότασης που εγκρίθηκε από την Επιτροπή στις 23 Μαΐου 2007 είναι η θέσπιση κοινών κανόνων πρόσβασης στην αγορά μεταφορών με πούλμαν και λεωφορεία. Η πρόταση αντικαθιστά δύο ισχύοντες σήμερα κανονισμούς. Ένας από τους κυριότερους στόχους της είναι η απλούστευση της διαδικασίας αδειοδότησης διεθνών τακτικών επιβατικών γραμμών.

3. ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΗΣ

3.1. Γενικές παρατηρήσεις επί της κοινής θέσης

Η κοινή θέση ακολουθεί, σε γενικές γραμμές, την πρόταση της Επιτροπής και περιλαμβάνει ορισμένες από τις τροπολογίες που διατυπώθηκαν από το Ευρωπαϊκό Κοινοβούλιο σε πρώτη ανάγνωση. Η πρόταση δεν απετέλεσε αντικείμενο διχογνωμίας, και πολλές αλλαγές του κειμένου είναι τεχνικής φύσεως.

3.2. Ειδικές παρατηρήσεις της Επιτροπής

Όπως πρότεινε το Κοινοβούλιο σε πρώτη ανάγνωση (βλ. τροπολογίες 2, 3, 4, 8, 16, 20, 21, 22, 25), στην κοινή θέση έχουν διαγραφεί οι αναφορές σε «επανειλημμένες παραβάσεις ήσσονος σημασίας». Η Επιτροπή μπορεί να δεχθεί αυτή τη σταδιακή προσέγγιση όσον αφορά τα μητρώα. Στην κοινή θέση, όπως και στην πρώτη ανάγνωση στο Κοινοβούλιο, έχει διαγραφεί η μνεία του χρόνου εργασίας ως υποχρεωτικώς εφαρμοστέου κανόνα στις ενδομεταφορές (τροπολογία 14)· η Επιτροπή είναι σε θέση να δεχθεί αυτή την πρόταση.

Οι λοιπές τροπολογίες του Κοινοβουλίου δεν συμπεριλήφθηκαν στην κοινή θέση. Αυτό οφείλεται εν μέρει και στο μικρό χρονικό διάστημα που μεσολάβησε μεταξύ της έγκρισης σε πρώτη ανάγνωση (5 Ιουνίου 2008) και της πολιτικής συμφωνίας (13 Ιουνίου 2008).

Από τις τροπολογίες που δεν συμπεριλήφθηκαν στην κοινή θέση, θα ήταν αποδεκτές ή αποδεκτές κατ’ αρχήν από την Επιτροπή, μεταξύ άλλων, εκείνες που αφορούν τη διάρκεια της διαδικασίας διεκπεραίωσης της αίτησης (7), το φύλλο πορείας (11, 12) ή τη δυνατότητα επιβολής προστίμων (17, 21). Η Επιτροπή θα· μπορούσε επίσης να δεχθεί, κατ’ αρχήν και με αναδιατύπωση, τις τροπολογίες σχετικά με την επαναφορά του «κανόνα των 12 ημερών» στη νομοθεσία για τον χρόνο οδήγησης και ανάπαυσης[1], προκειμένου να μην διακυβεύεται η οδική ασφάλεια.

Άλλες τροπολογίες που για την Επιτροπή δεν ήταν αποδεκτές ή αποδεκτές με την προτεινόμενη διατύπωση, δεν συμπεριλήφθηκαν στην κοινή θέση και αφορούν τα εξής:

- την εισαγωγή διαφοροποίησης μεταξύ διαφορετικών ειδών διεθνών τακτικών επιβατικών γραμμών (τροπολογία 6)·

- την απάλειψη της δυνατότητας του κράτους μέλους να αναστέλλει ή να ανακαλεί άδεια, στην περίπτωση που θίγεται σοβαρά η βιωσιμότητα μιας σύμβασης παροχής δημόσιας υπηρεσίας (9)·

- τη διεύρυνση της δυνατότητας για τοπικές εκδρομές (13)·

- την αναφορά της οδηγίας σχετικά με την απόσπαση εργαζομένων στους εφαρμοστέους κανόνες για τις ενδομεταφορές (15).

Τα νέα στοιχεία που εισήχθησαν στην κοινή θέση αφορούν ιδίως:

- τον ορισμό των διεθνών μεταφορών (άρθρο 2 στοιχείο αα))·

- αλλαγή του ορισμού των ενδομεταφορών για τις τακτικές γραμμές (άρθρο 2 στοιχείο ε))·

- τη διάρκεια ισχύος της άδειας (άρθρο 4 παράγραφος 4)·

- την απαίτηση να θεσπίσουν τα κράτη μέλη κριτήρια, χωρίς διακρίσεις, όταν αξιολογούν τη βιωσιμότητα μιας σύμβασης παροχής δημόσιας υπηρεσίας κατά τη διαδικασία αδειοδότησης διεθνών τακτικών γραμμών (άρθρο 8 παράγραφος 4 στοιχείο δ))·

- τη συμπερίληψη νέου λόγου για την απόρριψη αίτησης άδειας διεθνών τακτικών γραμμών, συγκεκριμένα εάν διαπιστωθεί ότι κύριος σκοπός της γραμμής δεν είναι η μεταφορά επιβατών μεταξύ στάσεων που βρίσκονται σε διαφορετικά κράτη μέλη (άρθρο 8 παράγραφος 4 στοιχείο ε)).

- τη συμπερίληψη χαρακτηριστικών ασφαλείας για την άδεια και τα γνήσια επικυρωμένα αντίγραφα (παράρτημα I).

4. ΣΥΜΠΕΡΑΣΜΑ

Το Συμβούλιο υιοθέτησε την κοινή του θέση με ειδική πλειοψηφία. Η Επιτροπή κρίνει ότι η κοινή θέση αντικατοπτρίζει τους κύριους στόχους της πρότασής της και, επομένως, μπορεί να την υποστηρίξει.

[1] Κανονισμός (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) αριθ. 3821/85 και (ΕΚ) αριθ. 2135/98 του Συμβουλίου, καθώς και για την κατάργηση του κανονισμού (ΕΟΚ) αριθ. 3820/85 του Συμβουλίου, ΕΕ L 102/1 της 11.04.2006.